b'\n_START_ARTICLE_\nHerra Soppa\n_START_SECTION_\nUra\n_START_PARAGRAPH_\nHerra Soppa on ollut mukana Pahat Viinit -kokoonpanossa sek\xc3\xa4 Tulenkantajat, Ei Toivotut Lapset ja Anno Fallo -yhtyeiss\xc3\xa4. H\xc3\xa4n kuului my\xc3\xb6s Hannibal & Soppa -nimiseen hip hop duoon Hannibalin kanssa. Duo julkaisi yhteens\xc3\xa4 kolme studioalbumia. Duo hajosi kuitenkin kes\xc3\xa4ll\xc3\xa4 2009.\n_START_SECTION_\nSoolo\n_START_PARAGRAPH_\nVuonna 2007 julkaistiin Sopan syntym\xc3\xa4p\xc3\xa4ivien kunniaksi Puukko-B 30 vitun vee -niminen mixtape. Ram-Eye-niminen dj ker\xc3\xa4si levylle r\xc3\xa4pp\xc3\xa4reit\xc3\xa4 friistailaamaan Puukon syntt\xc3\xa4reiden kunniaksi. My\xc3\xb6s Soppa itse esitt\xc3\xa4\xc3\xa4 levyll\xc3\xa4 freestyle-kappaleen. Vuonna 2009 Soppa muutti Ouluun, liittyi levy-yhti\xc3\xb6 HCR-Musicciin ja otti k\xc3\xa4ytt\xc3\xb6\xc3\xb6n j\xc3\xa4lleen Anno Fallo-ajoista tutun Puukko-B-taiteilijanimen. Puukko-B-soololevyn teko aloitettiin vuonna 2003, joten oli luontevaa jatkaa nyt projektia, joka oli kesken. Joulukuussa 2010 Soppa julkaisi oululaisen rap-artisti Liikalestin kanssa Oulu-UG \xe2\x80\x93 Hifistely vittuun -nimisen freestylealbumin. Sopan ensimm\xc3\xa4inen soololevy "Puukko-B" LP julkaistiin HCR-Musicin kautta loppuvuodesta 2011. T\xc3\xa4ll\xc3\xa4 hetkell\xc3\xa4 Soppa ty\xc3\xb6st\xc3\xa4\xc3\xa4 toista sooloalbumiaan, joka kulkee ty\xc3\xb6nimell\xc3\xa4 Soppaa kansalle. Vuoden 2014 alussa Soppa liittyi M\xc3\xa4sters of Kush -kokoonpanoon, johon kuuluu Sopan lis\xc3\xa4ksi M\xc3\xa4sters of Universe, Ketopojat ja Ali.'